ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 साथीच्या आजाराच्या काळात क्षयरोग रुग्णांची काळजी विनाअडथळा घेण्याची आरोग्य मंत्रालयाची राज्य/केंद्रशासित प्रदेशांना सूचना
नवी दिल्ली, 24 एप्रिल 2020
आरोग्य आणि कुटुंब कल्याण मंत्रालयाने सर्व राज्य/केंद्रशासित प्रदेशांना पत्र लिहून, कोविड-19 साथीच्या आजाराच्या काळात राष्ट्रीय क्षयरोग निर्मुलन कार्यक्रमांतर्गत,  जनहितार्थ सर्व सुविधा सुरु राहतील तसेच या रुग्णांचे विनाअडथळा निदान आणि काळजी घेण्यात येत आहे याची खात्री करून घ्यायला सांगितले आहे.
सर्वसमावेशक निर्देशांमध्ये नव्याने निदान झालेल्या किंवा सध्या उपचार सुरु असलेल्या अशा सर्व क्षयरोग रुग्णांना एक महिन्याचे औषध एकाचवेळी देण्याचे सांगितले आहे. यात औषध-प्रतिरोधक क्षयरोग रुग्णांसह सार्वजनिक आणि खाजगी क्षेत्रातील क्षयरोगाच्या रुग्णांचा समावेश आहे. राज्ये / केंद्रशासित प्रदेशांनी याची खात्री करुन घ्यावी की, ओळखपत्र असलेल्या किंवा नसलेल्या रूग्णांना उपचारांसाठी कोणत्याही प्रकारचा अडथळा येऊ नये म्हणून त्यांना त्यांच्या सोयीनुसार आरोग्य सुविधा केंद्रांवर औषधे मिळतील.
पुढे, निर्देशांमध्ये असेही म्हटले आहे की, क्षयरोगाचा रुग्ण आरोग्य सुविधा केंद्रामध्ये जाण्यास असमर्थ असला तर जिथे शक्य आहे तिथे औषधे रुग्णाला घरपोच पोहोचवण्याची सुविधा उपलब्ध करून द्यावी. कोविड-19 साथीचा आजार आणि लॉकडाउनमुळे उद्भवलेल्या आव्हानांचा विचार करून मंत्रालयाने पुरेशा प्रमाणात औषधांची खरेदी केली असून औषधांचा पुरेसा पुरवठा उपलब्ध आहे.
क्षयरोग निदान आणि उपचार सेवा राज्य आणि केंद्रशासित प्रदेशांमध्ये पूर्णपणे कार्यरत आहेत. क्षयरोगाच्या रुग्णांना कोविड-19 पासून स्वतःचे रक्षण करण्याचे आणि त्यांचे क्षयरोगावरील उपचार चालू ठेवावे याविषयी सल्ले देण्यात येत आहेत. कोविड-19 साथीच्या आजाराच्या काळात रुग्ण आणि आरोग्य सेवा कर्मचाऱ्यांच्या आरोग्य सुरक्षेला सर्वोत्तम प्राधान्य दिले जात आहे. त्याशिवाय सर्व रूग्णांना यासंदर्भात कोणतीही अडचण आल्यास त्यांना क्षयरोग टोल फ्री क्रमांक  यावर संपर्क करण्याचे निर्देश देण्यात आले आहेत.
“न्यूज एंड हायलाईट” या सदरांतर्गत  संकेतस्थळावर निर्देश/सल्ले अपलोड केले आहेत.
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
केंद्रीय विद्यालयांमधील प्रवेशासाठी ऑनलाईन नोंदणी प्रक्रिया 1 एप्रिलपासून सुरू होणार
नोंदणी पोर्टल 1 ते 19 एप्रिल या तारखेदरम्यान खुले राहील
देशभरातील सर्व केंद्रीय विद्यालयांमध्ये इयत्ता पहिलीसाठी ऑनलाईन नोंदणी
नवी दिल्ली, 27 मार्च 2021
केंद्रीय विद्यालयामध्ये शैक्षणिक वर्ष 2021-2022 साठी इयत्ता पहिलीच्या प्रवेशासाठी 1 एप्रिल 2021 पासून ऑनलाईन नोंदणी सुरू होईल, तर इयत्ता दुसरी आणि त्यापुढील इयत्तांसाठी नोंदणी 8 एप्रिल 2021 पासून ऑफलाईन पद्धतीने करता येईल.
इयत्ता पहिलीसाठी ऑनलाइन नोंदणी 1 एप्रिल 2021रोजी सकाळी 10 वाजता सुरू होईल आणि 19 एप्रिल 2021 रोजी संध्याकाळी 7 वाजता बंद होईल. प्रवेशासंबंधी माहिती https://kvsonlineadmission.kvs.gov.in/apps संकेतस्थळावरून तसेच Android मोबाइल ऍपद्वारे मिळू शकेल.
2021-2022 शैक्षणिक वर्षासाठी इयत्ता पहिलीच्या केंद्रीय विद्यालयामध्ये ऑनलाइन प्रवेशासाठी अधिकृत अॅन्ड्रॉईड मोबाइल अॅप आणि अॅप डाउनलोड आणि इनस्टॉल करण्यासाठी सूचना https://kvsonlineadmission.kvs.gov.in/apps वर आणि Google Play Store वर उपलब्ध असतील.
इयत्ता दुसरी आणि त्यापुढे प्रवेश घेण्यासाठी सकाळी 08.04.2021 रोजी सकाळी 8:00 ते 15.04.2021 रोजी दुपारी 4:00 पर्यंत या वेळेत ऑफलाईन पद्धतीने उपलब्ध जागांच्या आधारे नोंदणी करता येईल.
इयत्ता अकरावीसाठी केव्हीएस  संकेतस्थळ  वर उपलब्ध असलेल्या 2021-2022 प्रवेशाच्या वेळापत्रकानुसार नोंदणी अर्ज विद्यालय संकेतस्थळावरून डाउनलोड केले जाऊ शकतात.
सर्व इयत्तांसाठी वयाची गणना 31.03.2021 रोजीची धरली जाईल. जागांचे आरक्षण संकेतस्थळांवर  वर उपलब्ध असलेल्या केव्हीएस प्रवेश मार्गदर्शक सूचनानुसार असेल
कोविड -19 च्या सध्याच्या परिस्थितीत केव्हीएस सर्व पालकांना आवाहन करते की त्यांनी सक्षम अधिकाऱ्यानी  जारी केलेल्या निर्देशांचे पालन करावे.
सध्या केंद्रीय विद्यालय संघटना 1247 केंद्रीय विदयालयांची साखळी चालवत आहे.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
पंतप्रधान कार्यालय
युनेस्कोच्या जागतिक वारसा यादीत शांतिनिकेतनचा समावेश झाल्याबद्दल पंतप्रधानांकडून आनंद व्यक्त
पंतप्रधान नरेंद्र मोदी यांनी शांतीनिकेतनचा युनेस्कोच्या जागतिक वारसा यादीत समावेश झाल्याबद्दल आनंद व्यक्त केला आहे.
मोदी यांनी X वर पोस्ट केले:
"गुरुदेव रवींद्रनाथ टागोरांचे स्वप्न आणि भारताच्या समृद्ध सांस्कृतिक वारशाचे मूर्त स्वरूप असलेल्या शांतिनिकेतनचा @UNESCO जागतिक वारसा यादीत समावेश झाल्याचा आनंद झाला आहे. सर्व भारतीयांसाठी हा अभिमानाचा क्षण आहे."
सुक्ष्म, लघु आणि मध्यम उदयोग मंत्रालय
16 व्या जागतिक सूक्ष्म, लघु आणि मध्यम उद्योग शिखर परिषदेचे नितीन गडकरी यांच्या हस्ते उद्घाटन
नवी दिल्ली, 24 सप्टेंबर 2019
भारतातील एमएसएमई म्हणजेच सूक्ष्म, लघु आणि मध्यम उद्योगांना जागतिक स्पर्धेत टिकून राहायचे असेल तर भांडवल, उद्योग उभारणी आणि ऊर्जा या वरील खर्च कमी करणे अत्यंत आवश्यक आहे असे मत केंद्रीय सूक्ष्म, लघु आणि मध्यम उद्योग मंत्री नितीन गडकरी यांनी व्यक्त केले. 16 व्या जागतिक सूक्ष्म, लघु आणि मध्यम उद्योग शिखर परिषदेचे उद्घाटन आज नवी दिल्लीत गडकरी यांच्या हस्ते झाले. त्यावेळी ते बोलत होते.
दरवर्षी एमएसएमई आणि सीआयआय यांच्या संयुक्त विद्यमाने या परिषदेचे आयोजन केले जाते. यंदाच्या परिषदेची संकल्पना ‘भारतीय एमएसएमई क्षेत्राला जागतिकदृष्ट्या स्पर्धात्मक बनवणे’ ही आहे. देशातल्या एमएसएमई क्षेत्रात विकासाला गती देण्याची आणि रोजगार निर्मितीची मोठी क्षमता आहे. मात्र त्यासाठी देशांतर्गत आणि परदेशी गुंतवणूक तसेच या क्षेत्रांमधल्या विविध घटकांमध्ये समन्वयाची गरज आहे असे ते म्हणाले. ग्रामीण अर्थव्यवस्थेतल्या कृषी आधारित उद्योगांना शहरी उद्योगांसोबतच चालना देऊन एकात्मिक विकास घडवण्याला सरकारचे प्राधान्य आहे. मध, बांबू, वस्त्रोद्योग, जैव इंधन, जलवाहतूक, मत्स्य व्यवसाय अशा उद्योगांसाठी ग्रामीण भागात वाव आहे तर मोठ्या उद्योग कंपन्यांना लागणारे सुटे भाग बनवण्याच्या छोट्या कारखान्यांना शहरी भागात वाव आहे. या दोन्ही क्षेत्रात गुंतवणूक करावी असे आवाहन गडकरी यांनी केले.
देशाच्या सकल राष्ट्रीय उत्पादनात सध्या एमएसएमईचा वाटा 29 टक्के आहे. येत्या पाच वर्षात तो 50 टक्क्यांपर्यंत वाढवण्याचे उदिृष्ट आहे तर निर्यात 60 टक्यांपर्यंत वाढवायची आहे. हे उदिृष्ट साध्य करण्यासाठी भांडवल, ऊर्जा आणि निर्मितीचा खर्च कमी करायला हवा असे ते म्हणाले.
15 पेक्षा जास्त देशांमध्ये 500 प्रतिनिधी या परिषदेत सहभागी झाले आहेत.
B.Gokhale/R.Aghor/P.Malandkar
(Visitor Counter : 74
अर्थ मंत्रालय
केंद्रीय अर्थमंत्री निर्मला सीतारामन यांच्या अध्यक्षतेखाली राष्ट्रीय गुंतवणूक आणि पायाभूत सुविधा निधीच्या  प्रशासकीय परिषदेची पाचवी बैठक
एनआयआयएफ मध्ये सर्वाधिक भागीदारी असलेल्या पायाभूत सुविधा क्षेत्रातील दोन बिगर-बँकिंग अर्थ कंपन्यांनी , कोणत्याही अनुत्पादित कर्जाशिवाय  3 वर्षात त्यांच्या एकत्रित कर्ज पुस्तकात ₹4,200 कोटी वरून ₹26,000 कोटी इतकी वाढ नोंदवली
नवी दिल्ली, 17 नोव्हेंबर 2022
केंद्रीय अर्थ आणि कॉर्पोरेट व्यवहार मंत्री निर्मला सीतारामन यांच्या अध्यक्षतेखाली काल  संध्याकाळी उशिरा नवी दिल्ली येथे, नॅशनल इन्व्हेस्टमेंट अँड इन्फ्रास्ट्रक्चर फंड अर्थात, राष्ट्रीय गुंतवणूक आणि पायाभूत सुविधा निधी  च्या प्रशासकीय परिषदेची 5 वी बैठक आयोजित करण्यात आली होती.
एनआयआयएफ च्या निधीमध्ये भारत सरकारच्या बरोबरीने गुंतवणूक करणाऱ्या जागतिक आणि देशातील अनेक प्रतिष्ठित गुंतवणूकदारांच्या पाठिंब्यामुळे एनआयआयएफ हे, आंतरराष्ट्रीय स्तरावर विश्वासार्ह आणि व्यावसायिकदृष्ट्या व्यवहार्य गुंतवणूक व्यासपीठ म्हणून विकसित झाल्याचे प्रशासकीय परिषदेने यावेळी नमूद केले.
'जीओएल' च्या योगदानासह असलेला एनएयआयएफ चा “भारत जपान निधी” हा नॅशनल इन्व्हेस्टमेंट अँड इन्फ्रास्ट्रक्चर फंड लिमिटेड  आणि जपान बँक फॉर इंटरनॅशनल डेव्हलपमेंट  यांच्यातील सामंजस्य कराराद्वारे प्रस्तावित करण्यात आला आहे. या सामंजस्य करारावर 9 नोव्हेंबर, 2022 रोजी स्वाक्षरी करण्यात आली. एनआयआयएफ च्या द्विपक्षीय गुंतवणुकीबाबतच्या या महत्त्वाच्या घडामोडीला प्रशासकीय परिषदेने मान्यता दिली.
एनआयआयएफ मध्ये सर्वाधिक भागभांडवल असलेल्या पायाभूत सुविधा क्षेत्रातील दोन बिगर-बँकिंग आर्थिक कंपन्यांनी  त्यांच्या एकत्रित कर्ज पुस्तकात गेल्या 3 वर्षात, आतापर्यंत कोणत्याही अनुत्पादित कर्जाशिवाय  ₹4,200 कोटी वरून ₹26,000 कोटी इतकी वाढ नोंदवली, याची प्रशासकीय परिषदेने प्रशंसा केली.
अर्थमंत्र्यांनी एआयआयएफ च्या पथकाला आवाहन केले की, त्यांनी गुंतवणूक करण्यायोग्य ग्रीनफिल्ड आणि ब्राउनफिल्ड गुंतवणूक प्रकल्पांचा समावेश असलेल्या पीएम गतीशक्ती आणि राष्ट्रीय पायाभूत सुविधा कॉरिडॉर यासारख्या राष्ट्रीय पायाभूत सुविधा प्रकल्पांमध्ये गुंतवणूक करावी आणि या संधींसह व्यावसायिक भांडवलात भर घालावी.
प्रशासकीय परिषदेचे सचीव, डी/ओ आर्थिक व्यवहार अजय सेठ, सचीव, डी/ओ आर्थिक सेवा विवेक जोशी, स्टेट बँक ऑफ इंडिया  चे अध्यक्ष दिनेश खारा, डीएसपी संघाचे अध्यक्ष हेमेंद्र कोठारी आणि मणिपाल ग्लोबलचे अध्यक्ष मोहनदास पै, हे प्रशासकीय परिषदेचे सदस्य या बैठकीला उपस्थित होते.
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
पंतप्रधान कार्यालय
नेपाळच्या पंतप्रधानांच्या पत्नी सीता दहल यांच्या निधनाबद्दल पंतप्रधानांनी व्यक्त केला शोक
पंतप्रधान नरेंद्र मोदी यांनी नेपाळचे पंतप्रधान पुष्प कमल दहल प्रचंड यांच्या पत्नी सीता दहल यांच्या निधनाबद्दल तीव्र दु:ख व्यक्त केले आहे आणि नेपाळच्या पंतप्रधानांप्रती शोक व्यक्त केला आहे.
पंतप्रधान ट्विट संदेशात म्हणाले ;
'श्रीमती सीता दहल यांच्या निधनाचे वृत्त ऐकून व्यथित झालो. मी @cmprachanda यांच्याप्रती सहवेदना व्यक्त करतो आणि दिवंगत आत्म्याला शांती लाभो, अशी प्रार्थना करतो. ओम शांती."
इलेक्ट्रॉनिक्स आणि माहिती तंत्रज्ञान मंत्रालय
पीएलआय योजनेद्वारे मोबाइल फोन आणि इलेक्ट्रॉनिक सुट्या भागांच्या निर्मितीमध्ये नव्या युगाची सुरुवात
पुढील पाच वर्षात 11.50 लाख कोटी रुपयांचे उत्पादन आणि 7 लाख कोटी रुपयांची निर्यात अपेक्षित :रविशंकर प्रसाद
नवी दिल्ली, 1 ऑगस्ट 2020
केंद्रीय इलेक्ट्रॉनिक्स आणि माहिती तंत्रज्ञान , दळणवळण, कायदा आणि न्याय मंत्री रविशंकर प्रसाद म्हणाले की जागतिक तसेच देशांतर्गत मोबाइल फोन उत्पादक कंपन्या व इलेक्ट्रॉनिक सुट्या भागांच्या उत्पादकांकडून मिळालेल्या अर्जांनुसार उत्पादन संलग्न प्रोत्साहन योजना  मोठ्या प्रमाणात यशस्वी ठरली आहे. ते पुढे म्हणाले की, “आम्ही आशावादी आहोत आणि संपूर्ण मूल्य साखळीमध्ये एक मजबूत परिसंस्था निर्माण करण्यासाठी आणि जागतिक मूल्य साखळ्यांशी एकत्रीकरण करण्यासाठी उत्सुक आहोत, ज्यामुळे देशातील इलेक्ट्रॉनिक्स निर्मिती परिसंस्था मजबूत होईल. या योजनेंतर्गत इलेक्ट्रॉनिक्स निर्मितीमध्ये देशांतर्गत चॅम्पियन कंपन्यांच्या निर्मितीमुळे जागतिक स्तरावर व्याप्ती वाढवतानाच व्होकल फॉर लोकलला देखील चालना मिळेल.” पीएलआय योजनेअंतर्गत ऍप्लिकेशन विंडोचे निष्कर्ष सादर केल्यानंतर ते माध्यमांना संबोधित करत होते.
पुढील 5 वर्षांत या योजनेद्वारे निर्यातीला चालना मिळेल आणि एकूण उत्पादन सुमारे 11.5 लाख कोटी रुपये होईल. यापैकी निर्यातीचे योगदान 60% पेक्षा अधिक म्हणजे 7,00,000 कोटी रुपयांच्या निर्यात ऑर्डर स्वरूपात असेल. या योजनेमुळे इलेक्ट्रॉनिक्स निर्मितीत 11,000 कोटी रुपयांची अतिरिक्त गुंतवणूक येईल.
या योजनेतून पुढील 5 वर्षात जवळपास 3 लाख थेट रोजगाराच्या संधी निर्माण होतील आणि थेट रोजगाराच्या सुमारे 3 पट अतिरिक्त अप्रत्यक्ष रोजगार निर्माण होईल. मोबाइल फोन्सच्या बाबतीत देशांतर्गत मूल्यवर्धन सध्याच्या 15-20% वरून 35-40% पर्यंत आणि इलेक्ट्रॉनिक सुट्या भागांसाठी 45-50% पर्यंत वाढण्याची अपेक्षा आहे.
एकूण 22 कंपन्यांनी पीएलआय योजनेंतर्गत अर्ज केले आहेत. आंतरराष्ट्रीय मोबाइल फोन उत्पादक कंपन्या ज्यांनी मोबाईल फोनच्या अंतर्गत अर्ज केले आहेत  त्यामध्ये सॅमसंग, फॉक्सकॉन होन है, राइझिंग स्टार, विस्ट्रोन आणि पेगाट्रॉन यांचा समावेश आहे. यापैकी फॉक्सकॉन होन है, विस्ट्रोन आणि पेगाट्रॉन या कंपन्या ऍपल आयफोनसाठी कंत्राटी उत्पादक आहेत. अँपल  आणि सॅमसंग  मिळून मोबाइल फोनच्या जागतिक विक्री महसुलाच्या सुमारे 60% हिस्सा आहे आणि या योजनेमुळे देशात त्यांची उत्पादन व्याप्ती अनेक पटींनी वाढण्याची अपेक्षा आहे.
मोबाइल फोन  विभागाअंतर्गत लावा, डिक्सन टेक्नॉलॉजीज, भगवती , पॅजेट इलेक्ट्रॉनिक्स, सोजो मॅन्युफॅक्चरिंग सर्व्हिसेस आणि ऑप्टिमस इलेक्ट्रॉनिक्ससह भारतीय कंपन्यांनी अर्ज केला आहे. या कंपन्या आपल्या उत्पादन कार्यात लक्षणीय रीतीने विस्तार करण्याची आणि मोबाईल फोन उत्पादनात राष्ट्रीय चॅम्पियन कंपन्या बनण्याची अपेक्षा आहे. 10 कंपन्यांनी निर्दिष्ट इलेक्ट्रॉनिक सुटे भाग विभागाअंतर्गत अर्ज दाखल केले आहेत ज्यात एटी अँड एस, असेन्ट सर्किट्स, व्हिसिकॉन, वॉलसिन, सहस्रा, व्हिटेस्को आणि नियोलिंक यांचा समावेश आहे.
मोठ्या प्रमाणावर इलेक्ट्रॉनिक्स निर्मितीसाठी पीएलआय योजना 1 एप्रिल 2020 रोजी अधिसूचित करण्यात आली होती. ही योजना पात्र कंपन्यांना उद्दिष्टित क्षेत्रांतर्गत भारतात निर्मित वस्तूंच्या वाढीव विक्री  वर आधार वर्षानंतर  पाच वर्षांसाठी 4% ते 6% पर्यंत प्रोत्साहन देईल. अर्ज 31.07.2020 पर्यंत खुले होते. 01.08.2020 पासून प्रोत्साहन लागू आहे.
G.Chippalkatti/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 204
वाणिज्य आणि उदयोग मंत्रालय
अमेरिकेला हापूस, केसर आणि बंगनपल्ली आंब्यांची निर्यात करणे अपेडाने  केले सुलभ
मुंबई, 13 एप्रिल 2022
तब्बल दोन वर्षांच्या कालावधीनंतर भारतीय आंब्याच्या निर्यातीने पुन्हा जोर धरला आहे. कृषी आणि प्रक्रिया अन्न उत्पादने निर्यात विकास प्राधिकरणाद्वारे आंब्याच्या या हंगामातील पहिल्या पेटींची तुकडी 11 एप्रिल 2022 रोजी युनायटेड स्टेट्स ऑफ अमेरिका येथे सुलभपणे पोहोचली.
हापूस, केसर आणि बंगनपल्ली या जातींचे आंबे मेसर्स गुरुकृपा कॉर्पोरेशनने, अपेडाने मंजूर केलेल्या सुविधेमार्फत आवेष्टनात गुंडाळून आणि त्यांचे विकिरणन करुन निर्यात केले.अपेडातर्फे निर्यातीला प्रोत्साहन देण्यासाठी दृकश्राव्य व्यापारी प्रदर्शन, फार्मर कनेक्ट पोर्टल, ई-ऑफिस, कृषीक्षेत्रिय मागोवा यंत्रणा , ग्राहक-विक्रेता मंच बैठका, विशिष्ट उत्पादन अभियान इत्यादींसह विविध निर्यात प्रोत्साहन उपक्रमांचे आयोजन करण्यात येते.
राज्यातून निर्यातीला चालना देण्यासाठी पायाभूत सुविधा निर्माण करण्यासाठी अपेडा राज्य सरकारसोबत काम करते. पायाभूत सुविधांचा विकास आणि बाजारपेठ सुगमता यासाठी साहाय्य करून अपेडा, कृषी आणि प्रक्रिया केलेल्या अन्न उत्पादनांच्या निर्यातीला प्रोत्साहन देते. याव्यतिरिक्त, कृषी आणि प्रक्रिया केलेल्या अन्न उत्पादनांना प्रोत्साहन देण्यासाठी आंतरराष्ट्रीय खरेदीदार विक्रेता प्रतिसाद मंच , आयात करणार्या देशांसोबत दृकश्राव्य व्यापार मेळेदेखील आयोजित करते.
अपेडा, भारत सरकारच्या वाणिज्य आणि उद्योग मंत्रालयाच्या अंतर्गत असलेली एक वैधानिक संस्था असून भारतीय कृषी आणि प्रक्रिया केलेल्या अन्न निर्यातीला प्रोत्साहन देणारी क्षेत्रीय सेवा प्रदान करणारी संस्था असून ती फलोत्पादन, फुलशेती, प्रक्रिया केलेले अन्न, कुक्कुट उत्पादने, दुग्धव्यवसाय तसेच इतर कृषी उत्पादनांची निर्यात सुलभ करण्यासाठी आणि त्याला प्रोत्साहन देण्याचे काम करते.
S.Kulkarni/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 100
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 197.98 कोटी मात्रांचा टप्पा केला पार
12-14 वर्षे वयोगटातील 3.69 कोटींहून अधिक किशोरवयीनांना लसीच्या मात्रा देण्यात आली
भारतात उपचाराधीन रुग्ण संख्या सध्या 1,13,864
गेल्या 24 तासात 16,135 नव्या रुग्णांची नोंद
कोरोनामुक्तीचा दर सध्या 98.53%
साप्ताहिक पॉझिटिव्हिटी दर सध्या 3.74%
आज सकाळी 7 वाजेपर्यंतच्या तात्पुरत्या अहवालांनुसार, भारतातील कोविड प्रतिबंधक लसीकरण व्याप्तीने 197.98 कोटींहून अधिक  मात्रांचा टप्पा पार केला. 2,58,55,578 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 3.69 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,09,125
|
|
2nd Dose
|
|
1,00,67,547
|
|
Precaution Dose
|
|
57,45,080
|
|
FLWs
|
|
1st Dose
|
|
1,84,24,461
|
|
2nd Dose
|
|
1,76,29,595
|
|
Precaution Dose
|
|
1,04,36,337
|
|
Age Group 12-14 years
|
|
1st Dose
|
|
3,69,12,764
|
|
2nd Dose
|
|
2,39,83,173
|
|
Age Group 15-18 years
|
|
1st Dose
|
|
6,05,19,574
|
|
2nd Dose
|
|
4,90,38,764
|
|
Age Group 18-44 years
|
|
1st Dose
|
|
55,83,57,087
|
|
2nd Dose
|
|
50,22,61,478
|
|
Precaution Dose
|
|
32,40,839
|
|
Age Group 45-59 years
|
|
1st Dose
|
|
20,34,65,296
|
|
2nd Dose
|
|
19,36,55,549
|
|
Precaution Dose
|
|
27,01,464
|
|
Over 60 years
|
|
1st Dose
|
|
12,72,78,124
|
|
2nd Dose
|
|
12,09,71,795
|
|
Precaution Dose
|
|
2,47,23,145
|
|
Precaution Dose
|
|
4,68,46,865
|
|
Total
|
|
1,97,98,21,197
भारतात उपचाराधीन रुग्णांची संख्या 1,13,864 इतकी आहे. हे प्रमाण भारतात आढळलेल्या एकूण कोरोना रुग्णांपैकी 0.26% आहे.
परिणामी, भारतात कोरोनामुक्तीचा दर 98.53% इतका आहे. गेल्या 24 तासात 13,958 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,28,79,477 इतकी झाली आहे.
गेल्या 24 तासात 16,135 नव्या कोरोना रुग्णांची नोंद झाली.
गेल्या 24 तासात एकूण 3,32,978 कोविड-19 चाचण्या घेण्यात आल्या. भारताने आतापर्यंत एकूण 86.39 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या 3.74% आहे आणि दैनंदिन पॉझिटिव्हिटी दर 4.85% नोंदविण्यात आला आहे.
राष्ट्रपती कार्यालय
फखरुद्दीन अली अहमद यांच्या जयंतीनिमित्त राष्ट्रपतींनी वाहिली श्रद्धांजली
नवी दिल्ली, 13 मे 2020
राष्ट्रपती रामनाथ कोविंद यांनी माजी राष्ट्रपती फखरुद्दीन अली अहमद यांना आज त्यांच्या जयंतीनिमित्त श्रद्धांजली वाहिली. फखरुद्दीन अली अहमद यांच्या राष्ट्रपती भवनातील तैलचित्राला त्यांनी आदरांजली वाहिली.B.Gokhale/S.Pophale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
केंद्र सरकारने भारतातील आंतरराष्ट्रीय विमानतळ आणि बंदरे येथे देशात प्रवेश करण्याच्या ठिकाणी करण्यात येत असलेल्या आरोग्यविषयक तपासणीचा घेतला आढावा
नवी दिल्ली, 18 जुलै 2022
केंद्रीय आरोग्य आणि कुटुंब कल्याण मंत्रालयाने आज भारतात येणाऱ्या आंतरराष्ट्रीय प्रवाशांच्या विमानतळ आणि बंदरे या ठिकाणी होणाऱ्या आरोग्यविषयक तपासणीचा आढावा घेतला.
विमानतळे आणि बंदरे या ठिकाणी नेमण्यात आलेले आरोग्य अधिकारी तसेच आरोग्य आणि कुटुंब कल्याण विभागाच्या प्रादेशिक कार्यालयांचे विभागीय संचालक या आढावा बैठकीला उपस्थित होते. देशात प्रवेश करणाऱ्या सर्व आंतरराष्ट्रीय प्रवाशांची कडक आरोग्य तपासणी केली जाईल हे सुनिश्चित करण्याचे आदेश या सर्वांना देण्यात आले आहेत ज्यामुळे या प्रवाश्यांद्वारे भारतात मंकीपॉक्स या आजाराचा प्रसार होण्याचा धोका कमी राहील.
आढावा बैठकीला आज उपस्थित असलेल्या सर्व आरोग्य अधिकाऱ्यांनी केंद्रीय आरोग्य आणि कुटुंब कल्याण मंत्रालयाने जारी केलेल्या ‘मंकीपॉक्स आजाराच्या व्यवस्थापनासाठीच्या मार्गदर्शक तत्वां’नुसार या आजारासंबंधी वैद्यकीय सादरीकरण करून पुन्हा या आजाराची माहिती देण्यात आली आणि संबंधित बाबींविषयी सल्ला देण्यात आला.
आंतरराष्ट्रीय बंदरे आणि विमानतळ येथे केलेल्या आरोग्य तपासणीमध्ये आंतरराष्ट्रीय प्रवाशांपैकी कोणी बाधित रुग्ण आढळल्यास त्यांची माहिती वेळेवर आरोग्य विभागाला संदर्भित करून त्यांच्या अलगीकरणाची व्यवस्था व्हावी म्हणून प्रत्येक बंदर आणि विमानतळ यांच्याशी रुग्णालय सुविधांची योग्य जोडणी असेल याची सुनिश्चिती करून घेण्यात आली असून या आजाराशी संबंधित तपासणी प्रक्रिया सुरळीतपणे पार पडावी यासाठी आंतरराष्ट्रीय बंदरे आणि विमानतळ या ठिकाणी असलेल्या इमिग्रेशनसारख्या इतर सर्व भागधारक विभागांशी समन्वय साधण्याचा सल्ला उपस्थित अधिकाऱ्यांना यावेळी देण्यात आला.
आंतरराष्ट्रीय आरोग्य विभाग आणि आपत्ती व्यवस्थापन विभागाचे वरिष्ठ अधिकारी देखील या आढावा बैठकीला उपस्थित होते.N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
माहिती आणि प्रसारण मंत्रालय
85 व्या वर्षी देखील शांताबाई रस्त्यावर डोंबऱ्याचा खेळ करत समाजाचा वारसा जिवंत ठेवण्यास मदत करत आहेत : दिग्दर्शक प्रतीक गुप्ता
मी डोंबारी समाजाचा निष्पापपणा आणि निर्भयता सामोरे आणण्याचा निर्धार केला होता
नवी दिल्ली, 22 जानेवारी 2021
"शांताबाई या आपल्या चित्रपटातून आम्ही शांताबाई पवार या पदपथावरील कलाकाराच्या जीवन प्रवासाचा मागोवा घेतला आहे, ज्या वयाच्या 85 व्या वर्षी सुध्दा डोंबऱ्याचा खेळ करत आहेत, आणि त्यामुळे महाराष्ट्रातील डोंबारी समाजाचा वारसा जिवंत रहाण्यास मदत झाली आहे. लुप्त होत चाललेल्या कलेवरील हा एक माहितीपट असून त्यातील प्रमुख भूमिका करणाऱ्या शांताबाई आपल्या खऱ्या आयुष्यात तसेच जीवन जगत आहेत." , असे दिग्दर्शक प्रतीक गुप्ता यांनी सांगितले. गोव्यात सुरू असलेल्या 51व्या भारतीय आंतरराष्ट्रीय चित्रपट महोत्सवात पत्रकार परिषदेला संबोधित करत असताना ते आज बोलत होते. फिल्म अँड टेलिव्हिजन इन्स्टिट्यूट ऑफ इंडियाने तयार केलेल्या या माहितीपटाचे प्रदर्शन इफ्फीच्या 51व्या भारतीय पॅनोरामा सिनेबाह्य चित्रपट विभागात करण्यात येत आहे.
डोंबारी समाज आपल्या रस्त्यावरील खेळल्या जाणाऱ्या, तोल सांभाळत दोरखंडावरून चालणे आणि डोके खाली करून उडी मारणे अशा सर्कशीप्रमाणे खेळल्या जाणाऱ्या खेळांसाठी प्रसिद्ध आहे. संपूर्ण भारतभरात डोंबारी विखुरलेले आहेत. त्यांना कोकणात भोरपी, सातारा, सांगली जिल्ह्यांत गोपाळ तर पश्चिम महाराष्ट्रात डोंबारी नावाने ओळखले जाते.
दिग्दर्शक गुप्ता यांनी शांताबाईंच्या वास्तविक जीवनातील संघर्षावर प्रकाश टाकला आहे, ज्यांच्या स्वतःच्या जीवनातील दृष्टीकोनातून ही कथा सांगितली जाते : आपल्या कुटुंबाचा सांभाळ करण्यासाठी शांताबाई रस्त्यावर दोरखंडावरून तोल सांभाळत जाण्याचे खेळ करतात जे कधीकधी धोकादायकही असतात.
गुप्ता यांना डोंबारी समाजाचा निष्पापपणा आणि निर्भयता सामोरी आणायची होती. जरी ते रस्त्यावर रहात असले आणि भटकंती करत असले तरी ते निष्पाप आणि धीट आहेत. माझ्याकडे चांगली टीम होती. सुरवातीला कुणालाही आत्मविश्वास नव्हता, पण मी या समाजाच्या निष्पापपणावर आणि निर्भयतेवर जोर देण्याचा निर्धार केला होता.
दिग्दर्शकांनी पुढे सांगितले की आमच्या चमूने दृश्ये वास्तविकपणे चित्रित व्हावीत याची काळजी घेतली. चित्रपटाच्या चित्रिकरणादरम्यान डोंबारी समाजाला कुठलंही दडपण येऊ नये म्हणूनही आम्ही प्रयत्न केले, कॅमेरा समोर वावरताना त्यांना येणारा संकोच दूर करायला मला वेळ लागला. अभिनेते अनेकदा कॅमेरासमोर भांबावून जात आणि म्हणून आम्हाला कॅमेरा बाजूला ठेवून झूम करावा लागत असे, पण मी एकंदरीत प्रक्रियेचा आनंद लुटला आणि सर्व दृश्ये व्यव्यस्थित वास्तविकपणे चित्रित करण्याचे आम्ही प्रयत्न केले.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 273
पंतप्रधान कार्यालय
पंतप्रधान नरेंद्र मोदी यांनी राजस्थानच्या जनतेला दिल्या राज्य स्थापना दिनाच्या शुभेच्छा
नवी दिल्ली, 30 मार्च 2020
पंतप्रधानांनी आज राज्य स्थापना दिनाच्या राजस्थानच्या जनतेला शुभेच्छा दिल्या आहेत.
एका संदेशात नरेंद्र मोदी म्हणाले की, “राजस्थानाचे लोक त्यांच्या धैर्य, शौर्य आणि पराक्रमासाठी ओळखले जातात. मी अशी प्रार्थना करतो की , प्रगती व विकासाच्या मार्गावर राजस्थान अविरतपणे चालू राहावे.”
B.Gokhale/P.Malandkar
(Visitor Counter : 57
संरक्षण मंत्रालय
लष्करप्रमुख जनरल एम एम नरवणे यांची दक्षिण कमांडला भेट
नवी दिल्ली, 6 ऑगस्ट 2021
लष्करप्रमुख जनरल एम. एम. नरवणे लष्कराच्या दक्षिण विभागाच्या दोन दिवसीय दौऱ्यासाठी आले असून ते पुणे आणि गोव्याला भेट देणार आहेत. आजच्या पुणे भेटीदरम्यान, लष्करप्रमुखांनी पिंपरी इथल्या टाटा मोटर्सला भेट देऊन प्रवासी आणि व्यावसायिक वाहनांच्या निर्मितीचे तसेच अभियांत्रिकी संशोधन केंद्रांचे निरीक्षण केले.
टाटा वाहने, झेनॉन, ऑल-व्हील ड्राईव्ह AWD , सैन्य वाहक, हलकी बुलेट प्रूफ वाहने, कॉंबॅट सपोर्ट वाहने, माईन प्रोटेक्टेड वाहने आणि व्हील्ड आर्मर्ड AWD  ही सगळी वाहने त्यांनी पाहिली.
लष्करप्रमुखांनी लार्सन अँड टूब्रोच्या तळेगाव येथील सामरिक प्रणाली संकुलालाही भेट दिली. भारतीय सैन्यदलांच्या आधुनिकीकरणासाठीच्या त्यांच्या उत्पादन सुविधा, विकासात्मक प्रयत्नांची त्यांनी पाहणी केली. यावेळी लष्करप्रमुखांना संरक्षण विषयक योजना आणि भारतीय लष्करासाठी एल अँड टी करत असलेल्या कामांविषयी माहिती देण्यात आली. संरक्षण क्षेत्रात, आत्मनिर्भरतेला प्रोत्साहन देणाऱ्या, या दोन्ही भारतीय कंपन्यांच्या प्रयत्नांचे लष्करप्रमुखांनी यावेळी कौतुक केले.
जनरल नरवणे उद्या गोव्यात आयएनएस हंसाला भेट देणार आहेत.M.Iyengar/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
संरक्षण मंत्रालय
21 वा भारत फ्रान्स द्विपक्षीय नौदल सराव ‘वरुण’ –2023
भारतीय आणि फ्रेंच नौदलाच्या 21 व्या 'वरुण' द्विपक्षीय नौदल सरावाचा दुसरा टप्पा अरबी समुद्रात आयोजित करण्यात आला होता.या सरावात दोन्ही बाजूंनी गायडेड क्षेपणास्त्र असलेली लढाऊ जहाजे, टँकर, सागरी गस्ती विमाने आणि नौदलाचे अविभाज्य अंग असलेल्या हलिकॉप्टर्सचा सहभाग होता.हा सराव तीन दिवस चालला आणि यात संयुक्त मोहिमा, भर समुद्रात जहाजांमध्ये इंधन भरणे आणि विविध सामरिक युक्तीकौशल्ये पाहायला मिळाली. दोन्ही नौदलाच्या चमूंनी त्यांचे युद्ध लढण्याचे कौशल्य वाढवण्याचा आणि आंतर परिचालन सुधारण्याचा आणि प्रदेशात शांतता, सुरक्षा आणि स्थैर्य वाढवण्याची त्यांची क्षमता प्रदर्शित करण्याचा प्रयत्न केला.. 'वरुण-2023' चा पहिला टप्पा 16 ते 20 जानेवारी 23 दरम्यान भारताच्या पश्चिम सागरी किनार्यावर पार पडला.
.
1993 पासून भारतीय आणि फ्रेंच नौदलाचा द्विपक्षीय नौदल सराव सुरु आहे. 2001 मध्ये या सरावाला नंतर 'वरुण' असे नाव देण्यात आले आणि तेव्हापासून हे भारत-फ्रान्स धोरणात्मक द्विपक्षीय संबंधांचे प्रतीक बनले आहे. गेल्या काही वर्षांमध्ये सागरी कार्यक्षेत्रातील व्याप्ती विस्तारली आहे आणि त्यात गुंतागुंत वाढली आहे, या पार्श्वभूमीवर हा सराव एकमेकांच्या सर्वोत्तम पद्धती आणि प्रक्रियांमधून शिकण्याची संधी देतो..या सरावामुळे दोन्ही नौदलांमधील परिचालन पातळीवरील परस्पर समन्वयामध्ये सुसूत्रता आणून सागरी सुव्यवस्थेसाठी परस्पर सहकार्य वाढवता येते.जागतिक सागरी क्षेत्राची सुरक्षा, संरक्षण आणि स्वातंत्र्य सुनिश्चित करण्यासाठी सामायिक वचनबद्धतेला हा सराव अधोरेखित करतो.